Document ID: 32006R1558

32006R1558
L 288/21
JURNALUL OFÍCIAL AL UNIUNII EUROPENE
REGULAMENTUL (CE) NR. 1558/2006 AL COMISIEI
din 18 octombrie 2006
de modificare a Regulamentului (CE) nr. 2799/1999 de stabilire a normelor de aplicare a Regulamentului (CE) nr. 1255/1999 al Consiliului privind acordarea de ajutoare pentru laptele degresat și laptele praf degresat pentru hrana animalelor și vânzarea acestui tip de lapte praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 15,
întrucât:
(1)
Articolul 7 alineatul (1) din Regulamentul (CE) nr. 2799/1999 (2) al Comisiei stabilește nivelul ajutorului pentru laptele degresat și laptele praf degresat pentru hrana animalelor ținând seama de factorii enunțați la articolul 11 alineatul (2) din Regulamentul (CE) nr. 1255/1999. Având în vedere creșterea prețului de comercializare a laptelui praf degresat pe piața internă, precum și creșterea prețurilor de comercializare a proteinelor lactate și ținând seama de scăderea ofertei de lapte praf degresat și de nivelul favorabil al prețurilor pentru carnea de vițel, este necesar să se stabilească suma ajutorului la zero, atât timp cât condițiile actuale se vor menține.
(2)
Prin urmare, Regulamentul (CE) nr. 2799/1999 ar trebui modificat în consecință.
(3)
Comitetul de gestionare a laptelui și produselor lactate nu și-a dat avizul în termenul stabilit de președinte,
ADOPTĂ PREZENTUL REGULAMENT:
Articolul 1
La articolul 7 din Regulamentul (CE) nr. 2799/1999, alineatul (1) se înlocuiește cu următorul text:
„(1) Ajutorul se stabilește la:
(a)
0,00 EUR pentru 100 kg de lapte degresat cu un conținut proteic de cel puțin 35,6 % din substanța uscată negrasă;
(b)
0,00 EUR pentru 100 kg de lapte degresat cu un conținut proteic de cel puțin 31,4 %, dar până la 35,6 % din substanța uscată negrasă;
(c)
0,00 EUR pentru 100 kg lapte praf degresat cu un conținut proteic de cel puțin 35,6 % din substanța uscată negrasă;
(d)
0,00 EUR pentru 100 kg de lapte praf degresat cu un conținut proteic de cel puțin 31,4 %, dar până la 35,6 % din substanța uscată negrasă.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 2006.

Labels: 3
17
5
6